**PRESSEMEDDELELSE**

Oktober 2017

**Nye lamelslibehjul fra Flexovit**

Lamelslibehjul anvendes til slibning af profilerede detaljer og uregelmæssige emner. Flexovit lancerer nu et nyt sortiment lamelslibeskiver som er beregnet til anvendelse på vinkelsliber.

Flexovits nye lamelslibeskiver, som har betegnelsen Speedoflex, har et indbygget M14-gevind og er beregnet til anvendelse på vinkelsliber. De har en meget fleksibel og elastisk opbygning og anvendes til grov-, mellem og finslibning, afgratning, slibninger af svejsninger og polering af profilerede detaljer.



Slibelamellerne har en meget fleksibel bomuldsryg, som er belagt med slibemiddel af aluminiumoxid. Lamelslibehjulene giver høj og jævn afslibning og har en lang levetid ifølge producenten. Det bedste resultat opnås ved slibning med lavt arbejdstryk og ved en arbejdshastighed mellem 40 og 50 m/s, svarende til mellem 6100 og 7650 rpm.

Speedoflex lamelslibehjul fra Flexovit med indbygget M14-gevind til vinkelsliber findes i diameter 115 mm og 125 mm og har 20 mm bredde. De findes i kornstørrelser fra P40 til P320 hvilket dækker alt fra grovslibning til meget fin bearbejdning. De er beregnet til slibning af stål, rustfrit stål samt træ og plastmaterialer.

"Takket være at de nye lamelslibehjul har indbygget M14-gevind til vinkelsliber får de et bredere anvendelsesområde ved at man enklere kan grov- og finslibe profilerede detaljer uden at skulle bruge flere maskiner" fortæller Erik Møller, salgschef hos Saint-Gobain Abrasives A/S.

- o -

För ytterligare information, kontakta Jonas Falk,

Saint-Gobain Abrasives AB, telefon 08-580 881 00.

**Saint-Gobain Abrasives AB**

Box 495 • 191 24 Sollentuna

Telefon 08-580 881 00 • Telefax 08-580 881 01

E-post sga.se@saint-gobain.com  
Hemsida: www.saint-gobain-abrasives.com